Roman Polanski

Da Roman Polanski (* 18. August 1933 z Paris, ois Raymond Thierry LieblingPolanski, Paul Werner, Langen Müller Verlag, Minga, 2013, S. 11.) is a jidischa-poinisch-franzesischa Fuimregisseur, Draabuachautor, Fuimproduzent und Schauspuia.Roman Polanski. In: IMDb Seit 1976 is a franzesischa Stootsbiaga.

 Lem 

 Kindheid und Wejdkriag 

Da Polanski is 1933 z Paris afd Wejd keman. Ea is da Suhn vom Mojżesz Liebling und vo dem seina Frau Bula Katz-Przedborska. Sei Voda wor a poinischa Mola und Buidhaua, dea wo am End vo de 1920 Joar mid seina Famij af Paris ausgwandad is und spoda sein Nama af Ryszard Polanski endan hod lossn. Ea woa vo jidischa Obstammung owa Agnostika, so wia sei hoibjidische, russische Muada, de wo offiziej Katholikin wor.

1937 is de Famij zweng da Wiatschoftslog und zwengan woxendn Antisemitismus in Frankreich af Krakau in Poin zruckzogn. Midm Eimarsch vo da Weamocht 1938 in Poin worn de Polanskis owa glei vo da nationalsozialistischn Judnvafoigung betroffa. Se san zwunga worn ins spodare Krakaua Ghetto umzziang. Da finf jaarige Polanski is aus da Grundschui aussegschmissn worn und hod fia de naxtn 6 Joar koa Schui bsuacha deafa. Ea hod midealebt wiad Judn im Krakaua Ghetto zammpfeachd und sukzessive in KZs deportiad worn san.

Da kloane Polanski hod in de foigendn Joar de Hej af Eadn ealebt. Ea hod mitoschaugn miassn wia sei schwangare Muada vo de Nazis vahofdt worn is. Se is ins KZ Ausschwitz vaschleppt und 1942 umbrochd worn. Ea hod aa gseng wia sei Voda mid ana Gruppn vo vahofdtn Judn obmarschian hod miassn. Dea is ins KZ Mauthausn deportiad worn, wo ra iwalebt hod.

1943 is im 10 jaarign Polanski de Flucht ausm Krakaua Ghetto glickt. So is a im lezdn Moment seina Deportation entganga. Sei Hoibschwesta und sei Groußmuada san kuaz draf aa no deportiad worn. Owa aa da Horror vom kloan Polanski is weida ganga. Ea hod in Nama Roman Wilk ognumma und is znaxt bei ana katholischn Famij z Krakau untakema, de wo scho im voraus vo seine Ejtan fia so an Foi bezoit worn san. Trotzdem homs eam noch kuaza Zeid ois "kloan Judn" aussegschmissn und eam sei gsamts Hob und Guad gstoin. Nacha is a bei vaschiednan poinischn, katholischn Famijn untakema und is imma wieda "katholisch" drangsaliad worn. A Psychoterror-Ealebnis mid an katholischn Priesta, vo dem wo ea inquisitorisch ausgfrogt worn is, hod da Polanski spoda so beschriebn:

So is a zan Vagabund worn und hod si am Land duachgschlogn, vo oan Horror zan naxtn. Beispuisweis hom deitsche Soidotn mid eam sadistische Spuiarein vaonstoit und hom zua Gaudi af eam gschossn. Wen ma de Gschichtn kent, nacha vastähd ma a weng de Atmosphär vo de Polanski Fuim."

 Jugad 

Nochm Kriag hod a an Tei vo seina Vawandtschoft wieda troffa, de wo in Holocaust iwalebt ghobt hod. Zeascht hod a bei zwoa Onkln (Stefan und David) glebd. Wia sei Voda ausm KZ zruggkema is, is a wieda zu eam af Krakau zong.

Nochm Kriag hod a koa Glegnheid ausglossn, um ins Kino z geh, des is bei eam reglrecht zua Bsessnheid worn und ea schreibd spoda driwa:

Da Polanski hod z Krakau sei Abitur gmochd und nacha a Kunststudium ogfangd. Do hoda in Andrzej Wajda kenna gleant, dea wo domois aa z Krakau studiad ghobd hod. Da Wajda hod eam iwazeigt, dass a afd Fuimhochschui z Lodz wexln soi. Des hod a nacha aa gmochd.

 Lafboh 

In de 1950a Joar hod a de easchtn Erfoarunga ois Schauspuia gmochd, und zwor 1954 im Fuim Pokolenie vom Andrzej Wajda. Sein easchtn Fuim ois Regisseur hod a 1955 gmochd, Rower (Bicycle, boar. Radl). Des is a semi-autobiographische Gschicht, wo da Polanski aa sejm midspuid.

 Kindsmissbrauch 
Im Joa 1977 is da Polański in das USA weng Vagwaltigung von em 13-jährigen Deandl vauadoalt woan. Ea hot de Vergwaltung gstondn ghobt, is owa vor da Gfängsstrof gflichtet un is seithea af da Flucht vor da amerkanischn Strofjustiz.

 Fuimografie 

 Ois Regisseur 

 Joar Fuim Oscar  Nominiarung Oscar Gwinna 1955 Zaczarowany rower (aa ois Bicycle) 1957 Morderstwo (aa ois A Murderer) Uśmiech zębiczny (aa ois A Toothful Smile) Rozbijemy zabawę (aa ois Break Up the Dance) 1958 Dwaj ludzie z szafą (aa ois Two Men and a Wardrobe) 1959 Lampa (aa ois The Lamp) Gdy spadają anioły (aa ois When Angels Fall) 1961 Le Gros et le maigre (aa ois The Fat and the Lean) Ssaki (aa ois Mammals) 1962 Nóż w wodzie (aa ois Knife in the Water) 1 1964 Les plus belles escroqueries du monde (aa ois The Beautiful Swindlers)—segment: "La rivière de diamants" 1965 Repulsion* 1966 Cul-de-sac 1967 The Fearless Vampire Killers|The Fearless Vampire Killers or: Pardon Me, Madam, but Your Teeth Are in My Neck (aa ois Dance of the Vampires) 1968 Rosemary's Baby* 2 1 1971 Macbeth 1972Week-end of a champion 1972 What? (aa ois Diary of Forbidden Dreams) 1974 Chinatown 11 1 1976 Le Locataire (aa ois The Tenant)* 1979 Tess 6 3 1986 Pirates 1 1988 Frantic 1992 Bitter Moon 1994 Death and the Maiden 1999 The Ninth Gate 2002 The Pianist 7 3 2005 Oliver Twist 2007 To Each His Own Cinema (Segment Cinéma erotique) 2010 The Ghost Writer 2011 Carnage 2012 A Therapy (a Kuazfuim fia Prada) 2013 Venus in Fur

 Im Netz 



 Roman Polanski's official webpage
 Interview with Charlie Rose, March 2000
 "Interview: Roman Polanski: 'Wanted and Desired
 Roman Polański at culture.pl

 Beleg 

Kategorie:Filmregisseur
Kategorie:Schauspieler
Kategorie:Polnischer Künstler
Kategorie:Pseudonym
Kategorie:Oscarpreisträger
Kategorie:Autobiografie
Kategorie:Person (Paris)
Kategorie:Pole
Kategorie:Franzose
Kategorie:Geboren 1933
Kategorie:Mann